

1. ΕΛΛΗΝΙΚΗ ΔΗΜΟΚΡΑΤΙΑ
2. ΥΠΟΥΡΓΕΙΟ ΥΓΕΙΑΣ
3. 7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ

# ΓΝ ΛΑΣΙΘΙΟΥ-ΓΝΚΥ ΝΕΑΠΟΛΕΩΣ «ΔΙΑΛΥΝΑΚΕΙΟ»

# *(ΟΡΓΑΝΙΚΗ ΜΟΝΑΔΑ ΕΔΡΑΣ-ΑΓΙΟΣ ΝΙΚΟΛΑΟΣ)*

**ΓΡΑΦΕΙΟ ΔΙΟΙΚΗΤΗ**

**Άγιος Νικόλαος, 19-12-2018**

**ΔΕΛΤΙΟ ΤΥΠΟΥ**

**Λειτουργία Τακτικών Εξωτερικών Ιατρείων του Γενικού Νοσοκομείου Αγίου Νικολάου**

Με στόχο τη βελτίωση της λειτουργίας των Τακτικών Εξωτερικών Ιατρείων (ΤΕΙ) του Γενικού Νοσοκομείου Αγίου Νικολάου, την καλύτερη εξυπηρέτηση των πολιτών και την αποφυγή προβλημάτων και προστριβών, η Διοίκηση του ΓΝ Λασιθίου-ΚΥ Νεαπόλεως «Διαλυνάκειο» ενημερώνει τους πολίτες για τα ακόλουθα:

* Όλα τα Τακτικά Εξωτερικά Ιατρεία λειτουργούν πρωινές ώρες **με ραντεβού και με συγκεκριμένη ώρα**, η οποία ανακοινώνεται στον πολίτη κατά το κλείσιμο του ραντεβού (με μια εύλογη απόκλιση).
* Όλα τα ραντεβού κλείνονται από τη **Γραμματεία** των ΤΕΙ.
* Η **σειρά εξέτασης** καθορίζεται **αυστηρά από τη σειρά και την ώρα του ραντεβού** και όχι από τη σειρά ή την ώρα προσέλευσης των ασθενών και τηρείται με έντυπη λίστα από τον ιατρό ή τη νοσηλεύτρια κάθε ιατρείου
* Η **επικύρωση** των ραντεβού γίνεται **απευθείας σε κάθε ιατρείο** από τον ιατρό ή τη νοσηλεύτρια κάθε ιατρείου. Συνεπώς, παρακαλούνται οι πολίτες να προσέρχονται απευθείας στο ιατρείο που έχουν κλείσει ραντεβού και όχι στη Γραμματεία για επικύρωση.

Για τη **διευκόλυνση και υποστήριξή σας** μπορείτε να απευθύνεστε στο Γραφείο Προστασίας Δικαιωμάτων Ληπτών Υπηρεσιών Υγείας του νοσοκομείου μας ή στους αρμόδιους υπαλλήλους/προϊστάμενους.

 **Η Διοικήτρια**

 **Μαρία Σπινθούρη**